19/06/2018 | Administración LocalMunicipal
Monfero
Convocatoria proceso de selección para a contratación laboral temporal dun/ha animador/a socio cultural

A Xunta de Goberno local deste Concello, na sesión celebrada o 7 de xuño de 2018, acordou convocar o proceso de selección, para a contratación laboral temporal dun/ha Animador/a Socio Cultural, de acordo coas bases que se publican deseguido. Estas bases teñen por obxecto regular o sistema de selección, mediante un procedemento áxil que respecte os principios de transparencia, igualdade, mérito, capacidade e publicidade, para a contratación laboral temporal dun Técnico en animación socio cultural coa finalidade de prestar o servizo de Animación sociocultural do Concello de Monfero, vinculada á subvención concedida pola Deputación Provincial a través do Programa FO206/2018 de subvencións a concellos e entidades locais para a contratación de persoal técnico en xestión cultural e/ou animación sociocultural, durante o ano 2018. Contrato de duración determinada por obra ou servizo, a tempo parcial, regulado polo vixente art.15 do Estatuto dos Traballadores (R. D. L.2/2015, do 23 de outubro, polo que se aproba o texto refundido da Lei do Estatuto dos traballadores) e normativa de desenvolvemento, que se estenderá como máximo durante OITO MESES E MEDIO. Iniciarase coa maior brevidade en canto se remate o proceso de selección de persoal. O contrato rematará, como máximo, o 29/04/2019, agás que non se rematara o seu obxecto e a Deputación Provincial concedese unha prórroga para executar a subvención que o financia. A duración destes contratos quedará vinculada ao seu financiamento, de tal xeito que, a súa celebración, vixencia e duración, dependerá da subvención que o financie. Así mesmo, en ningún caso os/as traballador/es poderán estar contratados, mediante dous ou máis contratos temporais, para o mesmo ou diferente posto de traballo, durante un prazo superior a 24 meses, nun período de 30, polo que, cando se prevea que coa nova contratación se van superar estes límites, se pasará ao seguinte candidato da lista, e así mentres resulte a afectación por estas limitacións. No orzamento municipal vixente existe crédito suficiente para facer fronte á dita contratación. As retribucións a percibir serán as correspondentes ao salario base e ás pagas extraordinarias do actual grupo B de titulación dos funcionarios e o complemento de destino correspondente ao nivel 18, intermedio entre o mínimo do subgrupo C1 e o máximo do subgrupo A2, que establezan os orzamentos xerais dos Estado, que so poderán ser modificadas por acordo do Pleno da Corporación. Xornada parcial (20 h/semanais), de luns a domingo, cos descansos que establece a Lei, o que representa un 53,33 % da xornada. A xornada de traballo completa para este tipo de posto é de 37,5 horas semanais. O cometido funcional do posto versará sobre a realización das funcións e tarefas que lle son propias, e serán, en xeral, as seguintes: Dinamización e mediación sociocultural do territorio, Intervención socio educativa cos diferentes grupos de idade, Deseño e desenvolvemento de políticas de apoio á creación cultural e artística local, deseño e desenvolvemento de políticas de xeración de oferta cultural no ámbito local e Desenvolvemento de enfoques relacionais e cooperativos cos campos do patrimonio, turismo, educación, igualdade, servizos sociais e medio ambiente, no municipio e na comarca. Actividades de concienciación ambiental (charlas e talleres), Campamentos xuvenís temáticos, Actividades Socio Culturais continuas para a comunidade de Monfero Así mesmo, realizará aquelas tarefas que lle poidan asignar os órganos municipais competentes para a satisfacción das necesidades propias do servizo de animación socio cultural, ou dos programas que, no seu caso, rexan estas contratacións, como as obrigas específicas que establece o programa da Deputación: o desenvolvemento dos aspectos prácticos dos programas e proxectos culturais municipais, exercendo unha labor de dinamización no campo da animación, o desenvolvemento comunitario e o lecer sociocultural. A persoa técnica en animación sociocultural colabora e participa no desenvolvemento das planificacións, proxectos, programas e iniciativas culturais municipais e responsabilízase do traballo directo coas persoas usuarias. Ao tempo, contacta co sistema asociativo local e coopera no incremento da participación da poboación nas actividades culturais, realizando unha labor de intermediación entre a demanda social e a oferta cultural proposta polos servizos públicos. Para participar no proceso selectivo, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes: a) Teren nacionalidade española ou seren nacionais dalgún dos estados membros da Unión Europea ou nacionais daqueles Estados aos que se refire e nas condicións que establece o artigo 57 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. b) Teren cumpridos dezaseis anos e non exceder a idade máxima de xubilación forzosa. c) Estar en posesión do título oficial de formación profesional de Técnico Superior en Animación Sociocultural ou Titulación universitaria en Educación Social d) Estar en posesión do certificado ou título acreditativo de coñecemento da lingua galega CELGA 4 ou equivalente debidamente homologado polo órgano competente en materia de política lingüística da Xunta de Galicia, de acordo co disposto na Orde do 10 de febreiro de 2014, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG nº 34, de 19 de febreiro de 2014. e) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. f) Non atoparse incurso en causa de incompatibilidade ou incapacidade. De acordo coa vixente ordenanza fiscal municipal da taxa por dereitos de exame, publicada no BOP Nº 134 do 14-07-2011 (poderá consultarse tamén na páxina web do Concello de Monfero, www.concellodemonfero.com), e sen prexuízo dos beneficios que se establecen nela, os dereitos de exame fíxanse en 25,00 euros, que poderán satisfacerse mediante xiro postal, telegráfico ou transferencia bancaria dirixida ao Concello de Monfero (Núm. de conta: Abanca CCC ES27 2080 3112 2931 1000 0027), debendo indicarse o Nome, Apelidos e Praza á que se opta) Nestes últimos supostos, os gastos de tramitación que, no seu caso, determine a entidade bancaria ou os servizos postais correrán por conta do solicitante. As instancias solicitando tomar parte no proceso selectivo, co modelo oficial ou normalizado que figura como anexo I destas bases, dirixiranse á Alcaldía da Corporación e presentaranse durante o prazo de 10 días naturais, contados dende o seguinte hábil ao da publicación do anuncio da convocatoria no BOP. Poderán presentarse no Rexistro Xeral do Concello, na Sede Electrónica (https://sede.monfero.es ou www.concellodemonfero.com) ou na forma prevista no artigo 16.4 da Lei 39/2015. Se consonte este precepto se presentara a instancia vía correo, deberá aparecer o selo da correspondente oficina de correos na devandita solicitude e comunicarase simultaneamente ao Concello: por fax ao número 981 793804 ou por correo electrónico á dirección correo@monfero. es. Noutro caso, só a data de inscrición da instancia no Rexistro Xeral do Concello será a que se teña en conta para todos os efectos. Non se admitirán as solicitudes que non se formulen no modelo oficial que figura como anexo I nin as que se reciban no Concello unha vez aprobada pola Alcaldía a lista de aspirantes admitidos/as e excluídos/as definitiva, se for o caso, con independencia do procedemento utilizado para envialas. Para ser admitido para tomar parte no proceso de selección, bastará con que os/as aspirantes manifesten nas súas instancias que reúnen todos e cada un dos requisitos esixidos na base Sexta desta convocatoria, referidos ao día no que remate o prazo de presentación de solicitudes, debendo presentar xunto coa solicitude, a seguinte documentación: - Fotocopia compulsada do DNI ou Tarxeta de Residente. - Fotocopia compulsada da titulación esixida para participar na convocatoria. - Xustificante de abono da taxa de dereitos de exame. - Fotocopia compulsada do certificado ou título acreditativo de coñecemento da lingua galega CELGA 4 ou equivalente debidamente homologado polo órgano competente en materia de política lingüística da Xunta de Galicia, de acordo co disposto na Orde do 10 de febreiro de 2014, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG nº 34, de 19 de febreiro de 2014. - Relación dos méritos que aleguen os/as aspirantes, pola orde que se establece nesta convocatoria. Canda a dita relación, uniranse os documentos xustificativos destes (orixinais ou fotocopias compulsadas). Non se tomarán en consideración nin se avaliarán aqueles méritos que non queden debidamente acreditados na forma que se establece nesta convocatoria. A documentación que se presente deberá estar numerada correlativamente. Procurarase que o segundo día hábil seguinte a aquel no que finalice o prazo de presentación de solicitudes, como máximo, se acorde, por Resolución da Alcaldía, a admisión e exclusión de candidatos/as, se for o caso, e publicarase inmediatamente a lista de admitidos/as e excluídos/as no taboleiro de anuncios municipal, con indicación do día e hora estimada para o inicio do proceso de valoración e selección, no seu caso, (en función do número de candidatos/as admitidos/as), e procurando tamén que non se demore máis de cinco días hábiles, e así mesmo determinará a composición do órgano de selección. Durante o prazo dos dous días hábiles seguintes poderanse presentar reclamacións, que, do mesmo xeito, serán resoltas por resolución da Alcaldía o día hábil seguinte (excepto sábado) a aquel no que finalice o dito prazo. O resultado, no caso de que houbese modificacións ou reclamacións, publicarase inmediatamente no Taboleiro de Anuncios do Concello. O órgano de selección será colexiado e, como mínimo, constará dun Presidente, tres Vogais e un Secretario, que serán designados por resolución da Alcaldía de acordo co disposto polo art.60 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. A súa composición axustarase aos principios de imparcialidade e profesionalidade dos seus membros, que será esixible a todos e cada un deles individualmente considerados, ben polos coñecementos profesionais que posúan da materia de que se trate ou polos seus coñecementos específicos sobre selección de persoal, e tenderase, así mesmo, á paridade entre muller e home. Deberán posuír titulación ou especialización igual ou superior á esixida para o acceso á praza convocada. O persoal de elección ou de designación política, os funcionarios interinos e o resto do persoal eventual non poderán formar parte deles. A pertenza aos órganos de selección será sempre a título individual, non pudendo ostentarse en representación ou por delegación de ninguén. Os membros do tribunal deberán absterse de formar parte destes e de intervir cando concorra algunha das circunstancias sinaladas no artigo 23.2 da Lei 40/2015. Tampouco poderán formar parte do tribunal os funcionarios que realizasen tarefas de preparación de aspirantes a probas selectivas nos cinco anos anteriores á publicación da correspondente convocatoria. Os membros do tribunal que estean incursos nalgunha desas causas deberán comunicalo inmediatamente á autoridade convocante, quen resolverá o procedente. Os aspirantes poderán recusar aos membros dos tribunais, de acordo co establecido no artigo 24 da Lei 40/2015. O órgano de selección non poderá constituírse nin actuar sen a asistencia de máis da metade dos seus membros, titulares ou suplentes, indistintamente. Poderá dispor a incorporación de asesores especialistas se así o estiman necesario ou adecuado, que actuarán con voz pero sen voto. Así mesmo resolverá todas as dúbidas que poidan xurdir na aplicación das presentes bases. No que respecta á súa constitución e formación de vontade, rexerase pola Lei de procedemento administrativo, estando facultada para interpretar as presentes bases, así como para resolver todas as dúbidas e os problemas que se puideran plantexar. Concurso - oposición 1.- Fase de concurso: Valoración de méritos: Os aspirantes alegarán os seus méritos e acompañarán, coa solicitude, os documentos que os acrediten, que se valorarán de acordo ao seguinte: -Por estar en posesión de titulación universitaria superior (mestrados ou posgraos universitarios) en xestión cultural (Humanidades, Socioloxía, Historia, Belas Artes, Pedagoxía, Filoloxía.), curso universitario de especialización en xestión cultural: poderase conceder un máximo de 2 puntos, valorando: - Por título de Diplomado/Posgrao: 0,5 puntos por título. - Por título de Licenciado/mestrado: 1 punto. -Por cursos ou xornadas de formación específicos, debidamente acreditados e homologados, relacionados co traballo que se vai desenvolver a xuízo do órgano de selección e impartidos, organizados ou promovidos pola administración pública, universidades, centros públicos ou concertados, sindicatos ou por calquera outra entidade, directamente polo seu persoal ou por contratación, sempre e cando se acrediten estes extremos de forma clara e inequívoca, non só polo simple feito de que se fagan constar no título, dende o 01-01-2010, poderanse conceder un máximo de 1 punto, valorando: - Desde 50 horas e ata 100: 0,5 puntos por curso. - De máis de 100 horas: 1 punto. -Pola experiencia profesional no posto de TÉCNICO EN ANIMACIÓN SOCIO CULTURAL ou desempeñando traballos relacionados co posto a desenvolver, (planificación, deseño e/ou desenvolvemento práctico de actividades de animación e dinamización social e comunitaria no sector público, asociativo e/ou privado), a xuízo do órgano de selección, como mínimo no grupo 3 de cotización, tendo en conta aquelas relacionadas directamente cos campos da igualdade de xénero, o traballo socio educativo e a dinamización do territorio, con contrato laboral ou nomeamento como funcionario/a, desde o 01-01-2010, poderá concederse até un máximo de 1 punto, a razón de 0,05 puntos por cada período de 30 días de 8 h. A experiencia profesional xustificarase mediante un informe de vida laboral expedido pola Tesourería Xeral da Seguridade Social, no que se especifican os días cotizados en cada contrato, que serán os que teñan en conta, no seu conxunto, con independencia de que correspondan a un ou varios contratos, (en períodos de 30 días) para valorar e puntuar a experiencia laboral sen computar como días cotizados os de vacacións retribuídas e non desfrutadas nin os contratos de formación e aprendizaxe; e os correspondentes contratos de traballo, prórrogas, tomas de posesión como funcionario, certificado de servizos prestados expedido pola empresa ou pola Administración correspondente, ou calquera outro documento válido en dereito que o probe suficientemente (sentencias, resolucións de expedientes regulación de emprego, expedientes administrativos, nóminas.). No caso de que coa documentación presentada non se acredite o obxecto da contratación ou relación con claridade e precisión, non se terán en conta os méritos que se aleguen. Os cursos e titulacións xustificaranse mediante fotocopia compulsada dos certificados, diplomas, documentos ou títulos acreditativos. Non se terán en conta, individualmente, os cursos que formen parte doutros (obradoiros.), ou se precisen, para obter outros títulos, cursos, diplomas, certificados., senón que se valorará, de ser o caso, o título final. Se os documentos acreditativos de calquera dos méritos alegados ofrecesen dúbidas, non se terán en conta os méritos que se pretendan acreditar. Non se admitirán copias nin fotocopias simples. Non se terán en conta os méritos que non se alegasen ou que non estean documentalmente acreditados. O órgano de selección poderá acordar a práctica das probas ou entrevistas, para aclaración de conceptos, que estime convenientes. Neste caso, a orde de actuación será a que estableza a correspondente resolución da Secretaría Xeral para a Administración Pública.2.- Fase de oposición: De carácter obrigatorio e eliminatorio 1ª Proba escrita tipo test De carácter obrigatorio e eliminatorio, consistente en contestar por escrito, no tempo máximo de vinte minutos un cuestionario de dez (10) preguntas tipo test, de comprobación de coñecementos teóricos no campo da animación socio cultural, de acordo co temario especificado no Anexo II. Este exercicio valorarase ata o máximo de 4 puntos (a razón de 0,4 punto cada resposta correcta), sendo excluídos os participantes que non acaden o mínimo de 2 puntos. Por cada resposta contestada erroneamente descontaranse 0,1 puntos.2ª Proba escrita De carácter obrigatorio e eliminatorio, consistente en desenvolver por escrito, no tempo máximo de unha hora (1 hora) o deseño dunha proposta libre de intervención sociocultural no Concello de Monfero. Este exercicio valorarase ata o máximo de 2 puntos, sendo excluídos os participantes que non acaden o mínimo de 1 punto. Neste exercicio valorarase a capacidade de análise e a aplicación razoada dos coñecementos teóricos á proposta de intervención sociocultural práctica formulada. O órgano de selección reunirase á hora determinada polo Sr. Alcalde de acordo co indicado na base oitava, e despois de ser anunciado no taboleiro de anuncios do Concello, para realizar a valoración dos méritos, que se publicarán de xeito inmediato no Taboleiro de anuncios, e, se fora posible, as dúas probas escritas e a súa cualificación, e propoñer á Alcaldía a aprobación da listaxe dos candidatos seguindo a orde de puntuación obtida. A puntuación final do proceso virá determinada pola suma das puntuacións obtidas por cada un, na valoración dos méritos alegados e nas probas escritas. En caso de empates, estes resolveranse a favor dos aspirantes que maior puntuación obtivesen na primeira proba escrita (a relacionada co posto) e, en segundo lugar, no apartado relativo á experiencia profesional e, de persistir, o órgano de selección efectuará un sorteo no momento. A orde definitiva dos aspirantes seleccionados virá determinada pola puntuación obtida ao final do proceso. Unha vez realizada a selección proporase á Alcaldía a elaboración dunha listaxe cos restantes candidatos, por orde da puntuación obtida, para os efectos exclusivos de cubrir o posto, no caso de que algún dos seleccionados non puidese ser nomeado, causase baixa ou outras incidencias. A listaxe de aspirantes será aprobada por resolución da Alcaldía e publicarase no Taboleiro de anuncios do Concello para os efectos de notificación a todas as persoas participantes e os demais interesados. Contra a resolución aprobatoria das listaxes, que esgotará a vía administrativa, poderá interpoñerse un recurso contencioso-administrativo segundo o que dispón a normativa vixente ou calquera outro que os interesados consideren oportuno. As listaxes permanecerán en vigor mentres dure o servizo. O aspirante que resulte seleccionado presentará os documentos que se especifican seguidamente, acreditativos de que posúe as condicións e reúne, ou continúa a reunir, os requisitos esixidos na Convocatoria, salvo aqueles que presentara xunto coa solicitude, no prazo máximo de 3 días hábiles contados desde o seguinte ao da publicación do resultado no Taboleiro de Anuncios Municipal, tendo tal publicación efectos de requirimento: - Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto. - Certificado de delitos de natureza sexual - Declaración de non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial. - Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente. - Fotocopia do documento de afiliación á Seguridade Social, se for o caso. - Domiciliación de Nómina. O aspirante que, dentro do prazo de 3 días hábiles, achegase a documentación esixida, será nomeado, por resolución da Alcaldía, para o cargo para o que foi seleccionado e, previa sinatura, no prazo de 3 días naturais, do correspondente contrato laboral (baixo a modalidade de duración determinada que se requira ao efecto, tendo en conta a causa e os prazos previstos na lexislación laboral) e alta na Seguridade Social, haberá de incorporarse ao seu posto no prazo de tres días naturais. Quen dentro dos respectivos prazos de tres días indicados, salvo causa de forza maior, non presentara a documentación, ou non comparecera para a sinatura ou non se incorporase, non poderá prestar os seus servizos, quedando anuladas todas as actuacións, sen menoscabo da responsabilidade na que puidese incorrer por falsidade na súa instancia, pasando a ocupar o seu posto o seguinte candidato por orde da puntuación obtida. Coa finalidade de axilizar os trámites, os chamamentos ou requirimentos aos seguintes candidatos efectuaranse segundo o indicado na seguinte base. Os chamamentos realizaranse, preferentemente, pola AEDL do Concello de Monfero, a través do teléfono, fax ou correo electrónico declarados polos integrantes. Terá que constar no expediente, mediante dilixencia ou, no seu caso, coa confirmación do fax remitido ou correo electrónico. Ditos chamamentos realizaranse segundo a orde sinalada no punto anterior, debendo o candidato presentar no Concello, no prazo de tres días naturais, a contar desde o seguinte ao do chamamento, salvo que este estableza outro diferente, a documentación que se indica na base 13. No suposto de rexeitar a proposta telefonicamente ou de non presentar a documentación no prazo sinalado, farase constar no expediente mediante dilixencia para o efecto, e chamarase ao seguinte candidato/a. Os datos que figuren na solicitude consideraranse válidos para os efectos de chamamento e notificación, sendo responsabilidade do interesado o erro na súa consignación debendo comunicar ao Concello calquera variación destes. En todo o non previsto nas presentes bases estarase ao disposto en: - Lei 7/1985, do 2 de abril, reguladora das bases de réxime local. - Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local - Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público - Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado. - Lei 39/2015, do 1 de outubro, do Procedemento Administrativo común das Administracións Públicas; Lei 40/2015, do 1 de outubro, de Réxime Xurídico do sector público - Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. - Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores. - Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público A presente convocatoria, as súas Bases e todos os actos administrativos que da mesma se deriven poderán ser impugnados polos interesados nos casos e na forma dispostos na Lei 39/2015, do 1 de outubro, do procedemento administrativo das administracións públicas. D./D.ª _________________________________________________________________________________________________ con DNI____________________, con domicilio para os efectos de notificación en _________________________________ _______________________________________________________________________________________________________ teléfono/fax_______________________ e correo electrónico ___________________________________________________ 1.-Que tiven coñecemento da convocatoria anunciada polo Concello de Monfero para tomar parte no proceso de selección de persoal no posto de Técnico en Animación Socio Cultural 2.-Que coñezo e acepto as bases que rexen a convocatoria e que reúno os requisitos esixidos.3.-Que estou capacitado/a para o desempeño do posto, no seu caso, e que non estou incurso/a en prohibición para me contratar nin me atopo en situación de incompatibilidade.4.-Que desexo tomar parte na convocatoria para o que achego a fotocopia compulsada do meu DNI ou Tarxeta de Residente, Fotocopia compulsada da titulación esixida para participar na convocatoria e xustificante de pagamento da taxa de dereitos de exame.5.-Que no dorso relaciono os méritos que alego e achego a documentación acreditativa.6.-Que presento toda a documentación numerada correlativamente. Por iso, SOLICITO: Ser admitido/a no correspondente proceso selectivo. Monfero, ____ de _____________de 2018 SR. ALCALDE-PRESIDENTE DO CONCELLO DE MONFERO De conformidade co disposto na Lei orgánica 15/1999, de protección de datos de carácter persoal, informámoslle de que os datos recollidos neste documento formarán parte dun ficheiro automatizado, propiedade do Concello de Monfero, cuxa finalidade é a súa xestión para o correcto funcionamento deste. Vostede poderá exercer os dereitos de acceso, rectificación, cancelación ou oposición, segundo o disposto na Lei, se se pon en contacto co noso Dpto. de Dereitos. ARCO no seguinte enderezo: Rebordelo s/n, 15618 Monfero, A Coruña.1. Marco legal e normativo dos concellos galegos en cultura. Cultura e poder local.2. Lei galega de Xuventude 3. Lei Galega de Voluntariado 4. Asociacionismo e concellos: tipos de asociacións. Acción cultural das asociacións.5. A acción municipal e as políticas de ocio no desenvolvemento comunitario: a acción cultural local e a creación cultural.6. A figura do animador sociocultural (obxectivos, perfil, características, funcións, tipo e tarefas). 7. A animación sociocultural e conceptos relacionados coa Educación 8. A animación do lecer e tempo libre: desenvolvemento de proxectos e recursos 9. A avaliación das necesidades culturais (tipos, diagnose da situación sociocultural, contextualización, características da situación cultural). 10. A organización de actividades culturais e a participación social. A creatividade e o traballo con grupos. Dinámicas de grupo: técnicas para a animación 11. Actividades para a infancia. A animación sociocultural no ámbito xuvenil: actividades para a mocidade. Actividades para adultos e para a 3ª idade.12. A infraestrutura para a práctica do lecer e tempo libre en Monfero: instalacións, espazos e equipamentos.13. Coñecementos do municipio de Monfero. Principais aspectos da súa historia, xeografía, cultura e festexos. O patrimonio de Monfero: histórico, artístico, natural. Patrimonio inmaterial: festas, tradicións e gastronomía Monfero, 13 de xuño de 2018 O ALCALDE Andrés Feal Varela